CELEX: 32016R1793
Language: hr
Date: 2016-10-10 00:00:00
Title: Provedbena uredba Komisije (EU) 2016/1793 оd 10. listopada 2016. o izmjeni Provedbene uredbe (EU) 2016/759 u pogledu unošenja u Uniju želatine i kolagena te obrađenih sirovina za te proizvode iz Tajvana (Tekst značajan za EGP)

11.10.2016   
            
            
               HR
            
            
               Službeni list Europske unije
            
            
               L 274/48
            
         PROVEDBENA UREDBA KOMISIJE (EU) 2016/1793
   оd 10. listopada 2016.
   o izmjeni Provedbene uredbe (EU) 2016/759 u pogledu unošenja u Uniju želatine i kolagena te obrađenih sirovina za te proizvode iz Tajvana
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. stavak 1.,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (2), a posebno njezin članak 11. stavak 1.,
   budući da:
   
               (1)
            
            
               Provedbena uredba Komisije (EU) 2016/759 (3) sadržava popis trećih zemalja, dijelova trećih zemalja i državnih područja iz kojih države članice odobravaju unos u Uniju određenih proizvoda životinjskog podrijetla namijenjenih prehrani ljudi, uključujući želatinu i kolagen.
            
         
               (2)
            
            
               Za želatinu i kolagen, u dijelu III. Priloga I. Provedbenoj uredbi (EU) 2016/759 vrste od kojih se dobivaju želatina i kolagen podijeljene su u četiri kategorije. Dio V. toga Priloga sadržava sličnu podjelu za obrađene sirovine za proizvodnju želatine i kolagena. U tim dijelovima Tajvan nije naveden za uvoz želatine i kolagena dobivenih od peradi, uključujući bezgrebenke i pernatu divljač, ni za uvoz obrađenih sirovina za proizvodnju takve želatine ili kolagena.
            
         
               (3)
            
            
               Tajvan ispunjuje uvjete za uvrštavanje na popis za uvoz u Uniju takve želatine i kolagena te za uvoz obrađenih sirovina za proizvodnju takve želatine ili kolagena navedene u Uredbi (EZ) br. 854/2004 te bi ga stoga trebalo uvrstiti na odgovarajući popis u Prilogu I. Provedbenoj uredbi (EU) 2016/759.
            
         
               (4)
            
            
               Provedbenu uredbu (EU) 2016/759 trebalo bi stoga na odgovarajući način izmijeniti.
            
         
               (5)
            
            
               Kako bi se izbjegao prekid uvoza nakon datuma iz članka 8. Provedbene uredbe (EU) 2016/759, ova bi Uredba trebala stupiti na snagu trećeg dana nakon objave.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog I. Provedbenoj uredbi (EU) 2016/759 mijenja se kako slijedi:
   
               (a)
            
            
               u dijelu III. odjeljak B zamjenjuje se sljedećim:
               
                  „ODJELJAK B
               
               
                  Želatina i kolagen dobiveni od peradi, uključujući bezgrebenke i pernatu divljač
               
               Treće zemlje i državna područja navedeni u dijelu 1. stupcu 1. Priloga I. Uredbi (EZ) br. 798/2008 te sljedeće zemlje ili državna područja:
               
                           OZNAKA ISO ZEMLJE
                        
                        
                           ZEMLJA/DRŽAVNO PODRUČJE
                        
                     
                           TW
                        
                        
                           Tajvan”
                        
                     
         
               (b)
            
            
               u dijelu V. odjeljak B zamjenjuje se sljedećim:
               
                  „ODJELJAK B
               
               
                  Obrađene sirovine od peradi, uključujući bezgrebenke i pernatu divljač
               
               Treće zemlje i državna područja navedeni u dijelu 1. stupcu 1. Priloga I. Uredbi (EZ) br. 798/2008 te sljedeće zemlje ili državna područja:
               
                           OZNAKA ISO ZEMLJE
                        
                        
                           ZEMLJA/DRŽAVNO PODRUČJE
                        
                     
                           TW
                        
                        
                           Tajvan”
                        
                     
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. listopada 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 18, 23.1.2003., str. 11.
   
   
      (2)  SL L 139, 30.4.2004., str. 206.
   
   
      (3)  Provedbena uredba Komisije (EU) 2016/759 оd 28. travnja 2016. o izradi popisâ trećih zemalja, dijelova trećih zemalja i državnih područja iz kojih države članice odobravaju unos u Uniju određenih proizvoda životinjskog podrijetla namijenjenih prehrani ljudi, o utvrđivanju zahtjeva za certifikaciju te o izmjeni Uredbe (EZ) br. 2074/2005 i stavljanju izvan snage Odluke 2003/812/EZ (SL L 126, 14.5.2016., str. 13.).